16.3.2023
EL
Επίσημη Εφημερίδα της Ευρωπαϊκής Ένωσης
C 100/117
3.27.
Η ΕΟΚΕ χαιρετίζει την ετήσια παρακολούθηση που προβλέπεται στο άρθρο 25 και ζητεί τη διαβούλευση με τους σχετικούς φορείς και την κοινωνία των πολιτών κατά τη διάρκεια της παρακολούθησης.
Ωστόσο, ο περιορισμός του πεδίου της παρακολούθησης στη λειτουργία της εσωτερικής αγοράς υπηρεσιών μέσων επικοινωνίας είναι ανεπαρκής.
Ως εκ τούτου, η ΕΟΚΕ προτείνει τη διεύρυνση του πεδίου εφαρμογής της παρακολούθησης, ούτως ώστε να καλύψει και οποιαδήποτε άλλη πτυχή σχετίζεται με την προστασία της ελευθερίας και της πολυφωνίας των μέσων ενημέρωσης.
Η ΕΟΚΕ συνιστά να ανατεθεί στο ευρωπαϊκό συμβούλιο για τις υπηρεσίες μέσων ενημέρωσης το καθήκον να αναπτύξει ένα σύνολο δεικτών για την παρακολούθηση.
Βρυξέλλες, 14 Δεκεμβρίου 2022.
Η Πρόεδρος της Ευρωπαϊκής Οικονομικής και Κοινωνικής Επιτροπής Christa SCHWENG